मोहल्ला कानून गोयान निवासी इस्लाम शाह की बेटी शगुफ्ता की शादी पांच साल पहले गंगोह के गांव बुड्ढाखेड़ा में शमशाद से हुई थी। शगुफ्ता के अनुसार उसकी दो बेटियां हैं और अब वह तीन माह की गर्भवती है। ससुरालियों को शक है कि इस बार भी गर्भ में बेटी ही है। इसी वजह से 24 मार्च को ससुरालियों ने गर्भ गिराने का दबाव बनाया, नहीं मानी तो पति ने मारपीट की और तलाक-तलाक-तलाक कहकर घर से निकाल दिया। थाने पर तहरीर दी, लेकिन पुलिस ने कुछ नहीं किया।